ลูกทรพี ทาสยานรก ใช้ขวานจามพ่อบังเกิดเกล้าดับอนาถคาบ้าน
สุดสลด ลูกทรพี ทาสยานรก หลังยาระงับประสาทหมดหันมาเสพยาบ้ากับเหล้าขาวแทน เกิดอาการบ้าเงียบคว้าขวานผ่าฟืนฟันท้ายทอยพ่อบังเกิดเกล้าตายคาสำรับข้าวมื้อค่ำ ชาวบ้านรุมประชาทัณฑ์จนอ่วม แต่ยังไม่หายบ้าพยายามจะสู้,วันนี้ (7 ธ.ค.57) ผู้สื่อข่าวรายงานว่า เกิดเหตุสะเทือนใจลูกติดยาระงับประสาท ใช้ขวานจามท้ายทอยผู้บังเกิดเกล้าของตัวเองตายสยอง คาสำรับกับข้าวมื้อค่ำ รายนี้เปิดเผยขึ้นเมื่อเวลา 19.30 น. วันที่ 6 ธ.ค.57 หลัง ร.ต.อ.สมบัติ พุ่มเพชรษา พนักงานสอบสวนสภ.เกาะคา จ.ลำปาง รับแจ้งเกิดเหตุฆ่ากันตายในบ้านเลขที่ 425 ม.10 บ้านจู๊ด ต.ลำปางหลวง อ.เกาะคา จึงพร้อมด้วย พ.ต.อ.พิศุทธิ์ น้อยปักษา ผกก.สภ.เกาะคา พ.ต.ท.คมสัน สว.สส.สภ.เกาะคา แพทย์เวร รพ.เกาะคา และเจ้าหน้าที่กู้ภัยเทศบาลตำบลลำปางหลวงจำนวนหนึ่งรุดเดินทางไปยังที่เกิดเหตุ,ในที่เกิดเหตุ เป็นบ้านตึกชั้นเดียว มีรั้วรอบขอบชิด มีชาวบ้านนับร้อยคนอยู่ในลานบ้าน เจ้าหน้าที่ตำรวจจึงกันออกมาด้านนอกบ้าน ภายในห้องโถงบ้านพบศพ นายน้อย สุขสวัสดิ์ อายุ 60 ปี เจ้าของบ้าน เสียชีวิตในลักษณะนอนคว่ำหน้า อยู่ใต้โต๊ะกินข้าวเศษอาหารถ้วยช้อนตกกระจายปนกับเลือดไปทั่วพื้นห้อง ตรวจศพเบื้องต้นพบบาดแผลฉกรรจ์เหวอะหวะ บริเวณท้ายทอยเป็นแผลลึก 1 แผล ใกล้กันพบขวานที่ใช้ผ่าฟืนเปื้อนคราบเลือดวางอยู่ 1 เล่ม จึงเก็บเอาไว้เป็นหลักฐาน คาดเป็นอาวุธใช้ฟันนายน้อย จนเสียชีวิตสภาพสยอง ส่วนมือสังหารโหดใช้ขวานจามที่ท้ายทอยรายนี้ ไม่ใช่ใครที่ไหนแต่เป็นลูกชายแท้ๆ ของนายน้อยผู้ตายนั่นเอง หลังก่อเหตุ ชาวบ้านรุมทำร้ายจนอ๋วมคาบาทา เนื่องโกรธแค้นที่ลูกฆ่าพ่อตัวเองดับอนาถ,จากการสอบสวนทราบว่า ก่อนเกิดเหตุนายน้อย กำลังกินข้าวมื้อค่ำอยู่ตามลำพัง ส่วนคนในครอบครัวอยู่นอกบ้านรวมทั้งนายเอกชัย ลูกชายมือสังหารที่ใช้ขวานจามท้ายทอยพ่อตัวเอง ขณะที่นายน้อยกำลังกินข้าวมื้อค่ำ นายเอกชัยได้เข้ามาทางประตูด้านหลังจังหวะที่ผู้เป็นพ่อไม่ทันได้ระวัง ก็ถูกนายเอกชัย ลูกชายใช้ขวานที่ถือมาเงื้อฟันสุดแรงจนล้มฟุบที่โต๊ะ,สืบเนื่องจาก นายเอกชัย ลูกทรพี มีอาการทางประสาทอ่อนๆ ระยะหลังยาระงับประสาทหมด แต่นายเอกชัยมักจะขอเงินไปแอบซื้อยาบ้ามาเสพแทน และติดเหล้าขาวงอมแงมอีกด้วย แต่คนในครอบครัวรวมทั้งนายน้อยผู้เป็นพ่อ ก็ไม่ทันได้ระแวงว่านายเอกชัยจะก่อเหตุในลักษณะนี้ ,ด้าน พ.ต.อ.พิศุทธิ์ น้อยปักษา ผกก.สภ.เกาะคา กล่าวว่า ส่วนสาเหตุที่นายเอกชัยใช้ขวานจามท้ายทอยผู้เป็นพ่อ อาจจะเมาเงียบละเมอ ลงมือฆ่าพ่อตัวเองอย่างไม่รู้ตัว เบื้องต้นเจ้าหน้าที่แจ้งข้อหาฆ่าผู้บังเกิดเกล้าโดยเจตนาเอาไว้ก่อน และควบคุมเอาไว้เพื่อให้แพทย์ตรวจสภาพร่างกายและจิตใจของ นายเอกชัย ผู้ต้องหาอย่างละเอียดอีกครั้ง ว่ามีอาการประสาทรุนแรงแค่ไหนอีกครั้ง.
ลูกทรพี ทาสยานรก หลังยาระงับประสาทหมดหันมาเสพยาบ้ากับเหล้าขาวแทน เกิดอาการบ้าเงียบคว้าขวานผ่าฟืนฟันท้ายทอยพ่อบังเกิดเกล้าตายคาสำรับข้าวมื้อค่ำ ชาวบ้านรุมประชาทัณฑ์จนอ่วม แต่ยังไม่หายบ้าพยายามจะสู้ 
ลูกทรพี,ลูกฆ่าพ่อ,พ่อบังเกิดเกล้า,ดับสยอง,สภ.เกาะคา,จ.ลำปาง,คลุ้มคลั่ง,คลั่งยาบ้า,ขวานฟันคอ,ฟันคอพ่อ,เมายา,ยาบ้า,ขวานจาม